બીજિંગ: ચીનમાં હૈમા તોફાન અને ભારે વરસાદથી અનેક શહેરોમાં ભૂસ્ખલન થયું છે તેમજ ભારે વરસાદથી ૨૧ ડેમ અને ૫૯ નાળાં તૂટી જતાં અનેક શહેરોમાં પાણી ઘૂસી જતાં ભારે તબાહી મચી છે, જ્યારે હુઈજોઉ સિટી પાસેની એક જૂતાંની ફેક્ટરીમાં પાણી ઘૂસી જતાં તેમાં ૨૧ લોકો ફસાયા હતા, પરંતુ તેમને ત્યાંથી બહાર કાઢી સલામત સ્થળે ખસેડવામાં આવ્યા છે. હવામાન વિભાગની આગાહી મુજબ આગામી બે દિવસમાં હજુ ભારે વરસાદ પડવાની સંભાવના છે.